Oor Geraamtes – hier "blok" ek!
Ek het vanoggend, toevallig, die volgende min of meer gehoor – dit is net te mooi gesê om dit nie te deel nie. In my eie woorde is dit as volg:-
Ieder en elk van ons het ons eie geraamtes wat ons wegsteek, sommige sin is dalk groter as ‘n ander een sin. Maar waar ek staan is ‘n geraamte, ‘n geraamte, ongeag die grootte – maar daai geraamtes wat ons kan wegsteek is mos weggesteek? so what… Juis daaroor is ons soms so verskriklik ongenaakbaar met diegene wie se geraamtes wel buite kan rondloop, bv, verslawing, tiener swangerskappe, buite egtelike kinders ens.
Wees sag met die mense om jou wie se geraamtes saam met hulle kan rondloop, en onthou in stilte en dankbaarheid joune is weggesteek, maar dit is en bly ‘n nare ou geraamte, waarvan ons vrygemaak is deur kosbare bloed.
SAAM MET BG DEEL EK GRAAG DIE VOLGENDE LIED SE WOORDE, EN SLUIT DUS HIERMEE VANDAG MY BLOG AF!
DIE SONDIGE VROU
(Liriek & musiek: M Grove-Rossouw – 2003)
Die fariseers beroem hulle op Moses se wet
En leer al die mense om streng daarop te let
‘n Vrou word betrap waar sy owerspel pleeg
“Die kwaad moet ons uitroei” – heimlik was hul verheug!
Hulle bring haar toe na Jesus om Hom te versoek
“Egbrekers moet sterf volgens Moses se boek!
Maar U, wat sê U, moet ons doen met die vrou
U breek mos die Sabbat, as ons die wette hou.
Nou wag hul dat Jesus ‘n vonnis moet fel
“Laat die wat onskuldig is, die eerste klip optel
Bestraf deur gewetes, sluit almal verby
Net sy het bly staan en vergifnis verkry.
OU Simon nooi Jesus want hy was mos ryk
Die nuus op die markplein het haar ook bereik
Met kosbare nardus gaan sy ook daarheen
Want Hy’t aan ‘n sondaar vergifnis verleen.
Verergd was ou Simon toe Sy aan Jesus raak
Hy ken mos die vrou, wat wil sy daar kom maak?
“Simon, sê Jesus, Ek wil jou iets sê:
Die vrou is vergewe, daarom kan sy liefhê.
Is jy ook vergewe, is jou hart ook skoon?
Verwag jy die hemel, ‘n bloedgewaste se loon?
Maak gou as jy twyfel, – Sy koms is naby
Want kanse gaan elke dag by jou verby!
11 thoughts on “Oor Geraamtes”
Junie 14, 2017 at 1:05 nm
Wat ń pragtige stuk is hierdie nie!
Junie 14, 2017 at 2:27 nm
Wow so waar
Junie 14, 2017 at 2:32 nm
Ek het gelukkig nou al vir meer as ‘n jaar van die grootste geraamte in my kas ontslae geraak. Beste van die ding is, my vrou het presies geweet wat dit was, al het ek ook hoe gedink ek het dit vir haar weggesteek.
Beste besluit nog. Vandag as daai geraamtes try terugklim het ek ‘n kameraad omo saam met my te staan… 🙂
Junie 14, 2017 at 2:37 nm
Wyse woorde. Geraamtes is nie net dood nie, maar maak mense ook om hul dood.
Junie 14, 2017 at 4:43 nm
Wat in die donker is mowt uit kom sodat die lig daarop kan skyn. So met die geraamte buite in die lig, kan daar genade in werking tree en heling kom.
Bravo vir die wat saam met hulle geraamtes loop en dit onder die genade bring, as dat dit in die donker bly en jou soos kanker opvreet.
My bybelvrou no 1 in die bybel is Maria Magdalena. Sy het guts gehad.
Junie 14, 2017 at 5:47 nm
Ek stem 100% saam met jou, maar so min van ons kan of wil dit so sien… veral as hulle/ons NIE in die ontvangkant staan nie.
Junie 14, 2017 at 4:44 nm
Junie 14, 2017 at 5:48 nm
Junie 14, 2017 at 7:46 nm
Party geraamtes kletter net te veel,om van hulle ontslae te raak.
Junie 14, 2017 at 7:48 nm
Jip, dit ook…
Junie 15, 2017 at 7:08 vm
“Wees sag met die mense om jou wie se geraamtes saam met hulle kan rondloop, en onthou in stilte en dankbaarheid joune is weggesteek,” – so mooi gesê Elane!